**SNEAKERS & CO. 2025**

**DECLARAȚIE PRIVIND ACCESUL MINORILOR CU VÂRSTA DE PÂNĂ ÎN 16 ANI**

*Prin prezenta, subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_, identificat prin \_\_\_, seria\_\_\_\_\_, nr.\_\_\_\_\_\_\_\_\_, eliberat de \_\_\_\_\_\_\_\_\_\_\_\_\_\_\_\_\_\_\_\_ la data de \_\_\_\_\_\_\_\_\_\_, CNP\_\_\_\_\_\_\_\_\_\_\_\_\_\_\_\_\_\_\_\_, adresă e-mail :\_\_\_\_\_\_\_\_\_\_\_\_\_\_\_\_\_\_\_, nr tel\_\_\_\_\_\_\_\_\_\_\_\_\_\_\_\_\_ în calitate de reprezentant legal al minorului:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, născut la data de\_\_\_\_\_\_\_\_\_\_\_\_\_\_\_ având CNP \_\_\_\_\_\_\_\_\_\_\_\_\_\_\_\_\_\_\_\_\_\_, identificat cu \_\_\_\_\_\_\_\_\_\_, serie \_\_\_\_\_\_\_\_\_\_\_\_\_ nr\_\_\_\_\_\_\_\_\_\_\_\_\_\_ ,*

*Declar pe proprie răspundere, cunoscând că declarațiile false sunt pedepsite potrivit art. 326 Cod Penal, că sunt reprezentantul legal al minorului și:*

1. Îl însoțesc pe minorul menționat mai sus pe tot parcursul Festivalului Sneakers & Co. 2025, desfășurat la Combinatul Fondului Plastic în perioada 16-18 mai 2025 și îmi exercit obligația de supraveghere constantă.
2. Prin prezenta îmi asum întreaga răspundere pentru orice incident sau vătămare pe care minorul ar putea să o sufere din cauza lipsei mele de supraveghere adecvată, atât în ​​cadrul Festivalului, cât și în orice mijloc de transport furnizat de organizatorii festivalului.
3. Îmi asum răspunderea pentru orice prejudiciu sau pagubă cauzată atât din neglijență cât și din rea vointă, exclusivă sau în concurență atât organizatorilor, locației precum și oricăror altor persoane fizice sau juridice participante în cadrul festivalului.
4. Declar că sunt de acord ca secvențele filmate și/sau imaginile fotografiate cu minorul sau cu subsemnatul să fie lipsite de drepturi de autor și sunt de acord să cedez toate drepturile asupra materialelor editate sau needitate către organizatorii festivalului,MVP SNEAKERS SRL. În această calitate, organizatorii sunt îndreptățiți inclusiv să le retransmită, fără niciun acord prealabil, să le comunice public, să le afișeze în orice mod consideră de cuviință, inclusiv dar fără a se limita la a fi postate pe pagina oficială a festivalului, precum si pe paginile de socializare de ex dar fără a se limita la Facebook, Instagram etc., cât și a partenerilor din proiect, exclusiv în scop de promovare a Festivalului. Prezentul acord este valabil în condițiile în care sunt respectate drepturile și libertățile minorului, demnitatea acestuia precum și dreptul la propria imagine.
5. Declar că am luat la cunoștință politica de confidențialitate actualizată privind procesarea și stocarea de către MVP SNEAKERS SRL a datelor cu caracter personal ale subsemnatului cât și cele ale minorului, în conformitate cu Regulamentul UE nr. 679/2016 (Regulamentul General pentru Protectia Datelor) (inclusiv dar fără a se limita la nume, prenume, serie și nr act de identitate, codul numeric personal, înregistrări video, fotografii etc) în scopul achiziționării biletelor și participării la Festivalul Sneakers & Co, 2025 desfășurat în locația Combinatul Fondului Plastic-București, (conform Regulamentului de participare), în calitate de titular al răspunderii părintești asupra minorului și îmi dau acordul în mod expres și neechivoc că toate datele enumerate mai sus, atât ale subsemnatului cât și ale copilului minor, al cărui reprezentant sunt, să fie prelucrate de MVP SNEAKERS SRL în scopul menționat.
6. Am luat la cunoștință faptul că datele vor fi păstrate o perioadă de timp în conformitate cu legislația aplicabilă, respectiv pe toată durata de desfășurare a festivalului , inclusiv de la data punerii în vânzare a biletelor precum și încă un an de la finalizarea procedurilor de achiziționare a acestora, iar înregistrările video precum și fotografiile vor fi salvate în conformitate cu legislația aplicabilă, dar pentru maximum un an.
7. Îmi exprim acordul în mod expres și neechivoc cu privire la posibilitatea organizatorilor de a putea folosi datele cu caracter personal din supravegherea video, din motive de securitate, pentru a putea urmări incidentele, pentru a preveni și a raporta infracțiunile săvârșite în timpul desfășurării festivalului. În această situație, aceste date vor fi transmise tertilor. – de ex companii de asigurare, autorități judiciare etc.
8. Declar că am luat la cunoștință de Regulamentul Oficial al Festivalului în special de mențiunile privitoare la minori, l-am ințeles și mă angajez să asigur respectarea acestora atât de către subsemnatul cât și de către minor.
9. Subsemnatul, declar că toate informațiile menționate în acest document, atât ale subsemnatului cât și ale minorului sunt adevărate și îmi asum întreaga responsabilitate cu privire la aceste declarații.
10. Prin semnarea prezentului acord confirm că am citit, am fost informat(ă) corect, complet, am luat cunoștință și înțeleg pe deplin dispozițiile din Politica de Confidențialitate cu privire la drepturile de care beneficiez privind protecția datelor personale proprii și ale minorului.

Nume în clar și semnătura *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Nr tel la care pot fi contactat/a*\_\_\_\_\_\_\_\_\_\_\_\_\_\_*

Adresă e-mail *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*